**חברת חוף בת-ים ליזמות ופיתוח בע"מ**

**מכרז פומבי מס' 02/17**

**לתפקיד אחראי תחום תכנון במנהלת להתחדשות עירונית**

**כללי:**

חברת חוף בת ים ליזמות ופיתוח בע"מ (להלן: "**החברה**") הינה חברה עירונית המצויה בבעלות עיריית בת-ים ומשמשת כזרוע ביצועית של העירייה, בין היתר, בנושאי התחדשות עירונית.

החברה נמצאת בשלבי הקמה של מנהלת להתחדשות עירונית (להלן: "**המנהלת**") אשר תרכז את כלל הנושאים הנוגעים להתחדשות עירונית בעיר בת-ים.

החברה מבקשת בזאת, הצעות לתפקיד אחראי תחום תכנון במנהלת, מטעם מועמדים העומדים בתנאים שיפורטו להלן, אשר יוביל וילווה את תכנון הפרויקטים של ההתחדשות עירונית, מתחילתם ועד סופם, החל משלב הייזום, שיתוף התושבים, הסרת חסמים וליווי כל הסוגיות התכנוניות הכרוכות בעבודת המנהלת וכלה בהוצאתם אל הפועל.

**תיאור התפקיד**:

הובלת תחום התכנון במנהלת ההתחדשות העירונית, ניהול יועצים חיצוניים/עובדים, גיבוש יעדי וחזון המנהלת בפן התכנוני, ליווי יזמים וקידום תכניות, קידום פרויקטים מול גופי תכנון, מיפוי וייזום מיזמים פוטנציאליים להתחדשות עירונית, טיפול שוטף בסוגיות תכנוניות הקשורות בפרויקטים להתחדשות עירונית, עבודה מול יועצים וקבלנים.

**דרישות התפקיד- תנאי סף**:

יכול להגיש הצעה למכרז מי שהוא תושב ואזרח ישראל ואשר עומד בכל התנאים המצטברים המפורטים להלן:

1. בעל תואר אקדמי באחד המקצועות הבאים לפחות: אדריכלות, גאוגרפיה, תכנון ערים, הנדסה.
2. בעל ניסיון של 3 שנים לפחות בתכנון תכניות עבור פרויקטים של התחדשות עירונית (תמ"א 38 ופינוי בינוי).

יתרון לבעל ניסיון בעבודה עבור רשויות מקומיות (כשכירים או כיועצים חיצוניים).

1. העדר עבר פלילי- מועמד בעל עבר פלילי (למעט עבירות שהתיישנו או נמחקו)- ייפסל.

**תחומי אחריות ודרישות כלליות:**

* הובלת תהליכי תכנון ההתחדשות עירונית במסגרת המנהלת.
* ניהול והובלת צוות עובדים.
* עבודה שוטפת עם יועצים חיצוניים.
* גיבוש חזון ויעדים בחתום התכנון.
* הכנת תכניות עבודה שנתיות לתחום התכנון.
* ליווי יזמים וקידום תכניות.
* קידום פרויקטים מול גופי התכנון ומשרד הבינוי והשיכון.
* מיפוי וייזום מיזמים פוטנציאליים להתחדשות עירונית.
* טיפול שוטף בסוגיות תכנוניות וחברתיות הקשורות בפרויקטים.
* עבודה מול יועצים וקבלנים.

**כישורים אישיים ודרישות נוספות:**

* יכולת ניהול צוות עובדים והנעתם.
* יכולת קבלת החלטות ומהימות אישית.
* יחסים בין אישיים טובים ויכולת עבודה מול אוכלוסייה מגוונת.
* קפדנות ודיוק בביצוע.
* יכולת ארגון ותכנון, יכולת תיאום ופיקוח.
* נשיאה באחריות.
* כושר טיפול במספר נושאים במקביל.
* כושר ניהול מו"מ בדרג בכיר.
* יכולת ייצוג המנהלת בפני גורמים חיצוניים.
* נכונות לעבודה בשעות חריגות.
* ייצוגיות בפורומים מקצועיים.
* ידע וניסיון בסביבה ממוחשבת, יכולת הכנת מצגות וקומפילציות.
* היכרות עם תכנת ה-office.
* ידע במערכת ה-GIS וה- Auto Cad.
* בקיאות בתחום ההתחדשות העירונית.
* בעל היכרות בתהליכים סטטוטוריים.
* גמישות בשעות העבודה.
* מינוי המועמד אשר ימצא מתאים, יהא בכפוף לכללים בדבר איסור ניגודי עניינים ו/או העסקת קרובי משפחה החלים על החברה, בהתאם להוראות חוזרי מנכ"ל משרד הפנים וע"פ כל דין.

**היקף משרה, תנאי העסקה וכפיפות (כשכיר או כנותן שירותים):**

* **היקף משרה:** 100%.
* **תנאי העסקה:** חוזה אישי.
* **כפיפות:**  מנכ"ל החברה ראש המנהלת.

**הערות:**

* מועמד שימצא מתאים למשרה, אפשר שיידרש לעבור מבחן התאמה.
* מכרז זה מופנה לגברים ונשים כאחד, לכן בכל מקום בו מפורט תיאור תפקידים בלשון זכר הכוונה גם ללשון נקבה. החברה ועיריית בת ים מעניקות הזדמנות שווה לאישה ולגבר שהינם בעלי הכישורים המתאימים לאיוש המשרה.
* מובא בזאת לידיעת המועמדים כי בהתאם להוראות סעיף 39 לחוק ההנדסאים והטכנאים המוסמכים- התשע"ג-2012, זכאי להגיש מועמדות במכרז זה, גם הנדסאי מוסמך ובתנאי שעומד בתנאי המכרז ובכפוף לכל דין.

**הגשת מועמדות:**

* על המועמד לצרף תעודה ממוסד ישראלי מוכר להשכלה גבוהה או אישור שקילות תואר מהגף להערכת תארים ודיפלומות בחו"ל, במשרד החינוך- אם הוא בעל תואר ממוסד לימודים להשכלה גבוהה בחו"ל או משלוחה של מוסד כאמור, בהתאם ובכפוף להוראות הדין וכללי הגף להערכת תארים, לרבות הוראות נציבות שירות המדינה.
* הגשת המועמדות וקורות חיים (כולל מס' טלפון נייד, כתובת מייל, ומס' פקס), בצירוף קו"ח, המלצות, תעודות נדרשות וכל מסמך רלוונטי אחר, תהא במסירה ידנית בלבד, במעטפות סגורות, עליהן יצוין "**מכרז פומבי מס' 2/17 לתפקיד אחראי תחום תכנון במנהלת התחדשות עירונית**", **עד ליום 18.9.17 לא יאוחר מהשעה 12:00**, בתיבת המכרזים במשרדי החברה ברחוב גנרל קניג 10, בת-ים (המשרדים פתוחים החל מהשעה 08:00). פניות שלא ימסרו ידנית כאמור לא יידונו.
* החברה רשאית שלא לדון בבקשות והצעות אשר לא יצורפו אליהן כל המסמכים הדרושים.
* כל סתירה בין האמור במסמך זה לבין האמור במודעה על פרסום המשרה- ייגבר האמור במסמך זה.
* פרטים נוספים ניתן לקבל במשרדי החברה או אצל הגב' מרים יצחקיאן בטלפון:03-5515830.

## חוף בת ים ליזמות ופיתוח בע"מ